શેકેલી મકાઈ ઉપર લીબુ અને મસાલો ઘસીને ખાવાની અને રેકડીમાં મળતાં ગરમ ગરમ આેળા ખાવાની સિઝન આવી ગઈ છે…..બટેટા વડા …મેથીના ગોટા અને ડુંગળીના ભજીયાને ચટણી મરચા સાથે ખાઈને લોકો વરસાદની તીખી તમતમતી વાતો કરવા લાગ્યા છે.. ખરેખર ચોમાસુ એક અદભુત સિઝન છે…હવામાન ખાતા અને જ્યોતિષીઆેની આગાહી ખોટી પડી એવી દર વર્ષે થતી વાતો દરેકના મુખે નિષ્ણાતની જેમ સાંભળવા મળી રહી છે. .ફેસબુક પર કવિઆેની કવિતા અને ભજીયાના ફોટા વાળી પોસ્ટ વધી ગઈ છે…અને એમાં પણ કોઈ લેડીઝે આવી પોસ્ટ કરી હોય તો તો બહાર મોસમનો વરસાદ અને ફેસબુક પર એ પોસ્ટ પર લાઈક- કોમેન્ટનો વરસાદ પણ વરસતો જોવા મળે છે…ખાલી છાપામાં અને ચેનલોમાં અમુક નવરી અને કાયમી રુદાલીઆે ખાડાના ફોટા અને રસ્તા ધોવાયા એમાં તંત્ર અને મોદી સરકારની નિષ્ફળતાની નકારાત્મક વાતો કરવા લાગી છે બાકી એ સીવાય લોકોમાં ખુબ ખુબ ઉત્સાહ અને નવી ચેતના જોવા મળી રહી છે.. ચકલી હોય કે પોપટ ..મોર હોય કે બગલો .ભેંશ હોય કે ગાય… કુતરું હોય કે બકરું બધા જ પ્રાણીઆે પક્ષીઆે ખુશ ખુશ લાગી રહ્યા છે..પશુ ..પક્ષી આેની રોમાન્સની મોસમ શરુ થઈ ગઈ છે અને ગીરના જંગલમાં તો જંગલના રાજાને ચાર મહિનાનો સમય પણ આપવામાં આવ્યો છે.. ..અને આખું વર્ષ પ્રેમ કરતા મનુષ્ય જાતીના પ્રેમી પંખીડાઆે પણ આ ઋતુ માં ઝાડ નીચે કે બીજે જાણી જોઈ ને ભીજાવાના બહાના શોધવા લાગ્યા છે..